श्री केसगढ़ साहिब में शिअद करेगी काॅन्फ्रेंस
भास्कर संवाददाता| आनंदपुर साहिब
दिल्लीमें गुरुद्वारा कमेटी के चुनाव की जीत ने यह साबित कर दिया है कि विरोधी पार्टियों की तरफ से किए गए झूठे प्रचार पर लोगों ने मुंह नहीं लगाया और वहां के लोगों की ओर से दिल्ली गुरुद्वारा प्रबंधक कमेटी के हक में दिए फतवा के कारण विरोधियों को मुंह की खानी पड़ी है। यह बात शिक्षा मंत्री शिअद महासचिव डॉ.दलजीत सिंह चीमा ने तख्त श्री केसगढ़ साहिब के मैदान में होला महल्ला पर की जाने वाली रैली के प्रबंधों का जायजा लेने के बाद पत्रकारों से कही। उन्होंने कहा अकाली दल अपनी पुरातन रिवायत अनुसार होला महल्ला पर राजनीतिक काॅन्फ्रेंस करेगा। चीमा ने दावा करते कहा विधानसभा चुनाव के नतीजे भी शिअद-भाजपा गठबंधन के हक में होंगे। विरोधी पार्टियों ने जो श्री गुरु ग्रंथ साहिब जी की बेअदबी को चुुनाव मुद्दा बना कर राजनीति की है, उस पर उनको नमोशी का सामना करना पड़ेगा और विरोधी पार्टियों का भ्रम भी दूर हो जाएगा।
अकाली नेता ने आगे कहा कि विधानसभा चुनाव के दौरान अकाली दल के उम्मीदवार का जिन लोगों ने विरोध किया है, उनको पार्टी से निकालने के लिए हर हलके से रिपोर्ट लेकर जल्द कार्यवाही की जा रही है। इस मौके अकाली दल के उपाध्यक्ष अमरजीत सिंह चावला, जिला जत्थेदार मोहन सिंह ढाहे, नगर कौंसिल रोपड़ के प्रधान परमजीत सिंह, प्रिंसिपल डॉ.कश्मीर सिंह, शहरी सर्कल प्रधान हरजीत सिंह अचिंत, सुरिन्दर सिंह मटौर, मनजिन्दर सिंह बराड़, मनिन्दरपाल सिंह मनी, तख़्त श्री केसगढ़ साहिब के मैनेजर रेशम सिंह संधू, संदीप सिंह कलोता भी उपस्थित थे।
bho_Deva bho_Deva hin_Deva hin_Deva